Kezdődjék a játék!
ÁTKOZOTTAK
A PERZSA DOBÓKOCKA
Azért ez a körömszakadtáig gürcölős élet kemény, nem, anya?
Melyik is lett, a Paxton Múzeumban önkénteskedsz,
vagy a felszínművészeti főiskolára jársz?
Ó, Hórusz!
Fiatal vagy, és bohó.
Egy nap majd te is megérted.
Ne, parancsolj!
Taglald még, mennyit melóztál a múzeumban.
Pandora segített adománygyűjtést szervezni,
aztán a szoborkertben bújócskázott.
De szép is ez.
Jó, hogy visszazökkent az életünk normálisabb kerékvágásba, legalábbis most.
POKOLITOS
Ne egyetek vacsi előtt. Apátok főz, nagyon lelkes.
Elég elveszettnek tűnik, úgyhogy támogassuk kicsit.
- Oké? - Jó estét, kis családom!
Ugye készen álltok Alexander Vanderhouven séf specialitására?
Már reggel arra ébredtem, hogy erre ácsingózom.
Ez meg mi a hekk?
Rombuszhal, nagy családi kedvenc.
Odalesztek érte!
Aha, lehet, hogy minden Vanderhouven-specialitás átkozott?
Szívem, mi lenne, ha inkább lefagyasztanánk hétvégére a halat?
Mindannyian nagyon megéheztünk,
ezt meg alighanem soká tartana megsütni.
Hé, apa!
A vadrózsa nem jelzett azóta?
Csak úgy mormog, de nincs semmi sürgős.
Miféle mormogás?
Sziszegés, sutyorgás, és néha olyan ködös lesz az elmém.
Olyasmi, mint az ürességben.
Még utána kell néznem,
de gyanítom, a testeden kívül töltött idő maradandó következményekkel jár.
Mindenképp szólj, ha kiderítetted.
Jó volna visszazökkenni.
Fura, hogy ezt mondod.
Anyával beszéltük, hogy vissza kéne zökkenni a normál kerékvágásba.
Kiül az arcodra, ha akarsz valamit, Pandora.
Ki vele.
Gondoltam: „Mi lehetne normálisabb annál, mint hogy Devi nálunk alszik pénteken?”
Imádjuk Devit, de megváltozott a helyzet most,
hogy már tudunk a ház elátkozott műtárgyairól.
Mindig itt voltak a műtárgyak.
Csak az átkukról nem tudtunk.
Valaki jó előre kitervelte az érvet.
Ügyes húzás, Pan.
Devivel csomó dolgot terveztünk a nyárra,
de mindet le kellett mondanom.
Szeretném, ha minden úgy lenne, mint régen, csak egy éjszakára!
Lécci?
Oké, Devi itt alhat holnap.
De életbe vágó, hogy mind úgy tegyünk, mintha a tiltott szárny nem is létezne.
Nem tudódhat ki a titok.
Vannak olyan veszélyes emberek,
akik bármit megtennének az ereklyékért.
Értettem. Világos, mint a nap.
Ti maradjatok a tiltott szárnyban. Ne haragudjatok.
Felőlünk. Már egy évszázada ott vagyunk.
Egy este ide vagy oda!
Én pedig aznap mutatom be a terveimet a babiloni kiállításra
a londoni kurátoroknak.
Ahová Alex Vanderhouven szupersztár régészt is magammal viszem.
Csak nem?
Rajonganak a munkásságodért.
Végül is segíthetek.
Nem mintha rászorulnál, hisz te vagy a szupersztár.
Nem, te vagy.
Lécci, ne már! Ez még a rombuszhalnál is undibb.
Újra bandázhatunk a legjobb barinőmmel.
Van jégkrém, félelmetes filmek, társasjátékok.
Devi!
Úgy örülök, hogy itt vagy!
Köszi, Pan. Már jó ideje nem jártam erre.
Teljes három hónapja.
Tudom, tudom.
Hiányoztál.
Te is nekem, azért is hívogattalak annyit.
De bármit terveztünk, lemondtad valami béna ürüggyel,
hogy anyáddal meg a tesóddal lógsz.
Nagyon sajnálom.
Elég sok minden történt.
Görög dobócsontok?
Pipa.
- Elkezdted nélkülem? - Ne aggódj!
Semmi sem hiányzik, csakúgy, mint múlt éjjel, vagy azelőtt,
vagy azelőtt.
Az egyiptomi teremből ellopott karkötő után ébernek kell lennünk.
Én is tudom. Ne nyavalyogj már.
Hol is tartottunk?
Matrjoska baba? Pipa.
Perzsa dobókocka?
Pipa?
Nem, cimbora.
Idess!
Hol a perzsa dobókocka?
Alex!
Hát visszatér a tékozló fiú!
Jó újra személyesen látni a legkedvesebb tudós párosomat.
Ma este Sky a főtudós. Én csak a főtudós kísérője vagyok.
Ez igazán túlzás.
Londoni barátaink alig várják az új kiállítás anyagát, Sky.
Sarrukín akkád király trónjának megszerzése hatalmas teljesítmény.
BABILON ELVESZETT BIRODALMA
Menjetek csak.
Valamit szemügyre vennék.
Majd utánatok megyek.
Csak bele ne feledkezz.
Itt aztán csomó jóság van, ugye, Devs?
Ja.
Játsszunk Hadicseleset!
Azt a játékot, aminek szótárnyi vastag a szabálykönyve?
Azt! Egy óra alatt elmondom a szabályokat,
onnantól beindul.
Ja, azt nem.
Inkább válassz te.
Mondjuk, ezt?
Jó! Benne vagyok.
A Fanatikus fáraó mindig mókás.
Nincs benne a dobókocka.
Ez fura.
Mindegyikből hiányzik a dobókocka.
Tegnap játszottunk Templomosok tetteit.
Akkor még megvolt.
Várjunk csak. Ez meg mi?
Ezt viszont még sosem láttam.
Ezzel legalább játszhatunk.
Majd jól ellátom a bajod.
Nem, majd én látom el a bajod.
Íme, a Hadicseles kézikönyvének első kötete.
Mégis azzal játszunk?
Sebaj. Majd legközelebb.
Azta, ez de menő!
Várj egy kicsit!
Kezdődjék a játék!
Ez meg ki volt?
Mi folyik itt?
Meg kell felelnetek A mantikór kihívásának.
A kicsoda micsodájának?
A mantikór egy perzsa eredetű mitológiai lény.
Russ, segítenél nekem egy kicsit?
Devi, ne mozdulj.
A dobókocka is elátkozott, ugye?
Az hagyján. De nem nyílik az ajtó!
Megkezdett játékból nem lehet kiszállni!
Ez a szabály, márpedig a szabály megmásíthatatlan!
Pan? Hát, ez elég ijesztő.
Neked ez ijesztő?
Ez még semmi se volt!
Pandora, mit művelsz?
Meglepetés, Devi!
Ez egy IRL gamerparti: a valósághű élmény!
Ezt mind az én kedvemért találtátok ki?
Bizony. Russ a nyáron kitanulta az AV minden csínját-bínját.
Virtuális valóság, hologramok, minden ilyen techizé.
Igaz, Russ?
Ja, bizony ám.
Azta, ez elképesztő!
Nagyon is. Itt minden illúziót Russ hozott létre.
Készülj fel a legmenőbb játékra!
Oké. Hogyan kell kezdeni?
Hát, először dobni kell...
Csendet!
Imigyen rendelkezem.
Túl sok éhes szájat kell etetni.
Az idei aratáskor ti lesztek a versengésre kijelölt falusiak.
Aratáskor?
Én csak igyekeztem korhű lenni.
Az Óperzsa Birodalomhoz.
Oké.
Egymás után minden játékos dob a kockával,
majd megfelelő számú lépést tesz a táblán.
A játékosok gabonás zsákokért teljesítenek kihívásokat.
Gabonás zsák? Mi van? De menő! Tökre autentikus!
Tíz gabonás zsákkal a játékos
a barlangomba léphet.
Ott, az utolsó kihívásban pedig velem kerül szembe.
Azé a győzelem, aki fölém tud kerekedni.
Az érdemtelenek sorsát a győztes dönti el.
A kivetítők varázsereje!
„Eldönti a sorsát”? Ez meg mit jelent?
Tapasztalataim szerint semmi jót.
Jobb, ha gyorsan utánanézek.
Te tartsd szemmel a gyerekeket.
Úgy látszik, én kezdek.
És most mit csináljak?
Megszerezted az első zsák gabonát.
Egy zsák pipa, már csak kilenc van hátra.
Micsoda? Máris szereztél egyet?
Mi ilyen meglepő ebben?
Te tervezted a játékot.
Az a meglepő, hogy mindkettőtöknek elsőre ilyen jól megy.
Ez az!
Végre én jövök.
Talán mégsem olyan rossz ez.
Ezt elkiabáltad.
Készülj fel a tudáspróbára!
Jöhet.
Ha a jó ládát választod, egy zsák gabona a jutalmad.
Ha a rosszat,
azért keservesen megfizetsz.
A rejtélyem nyomra vezet: „A napkelte vesztedre tör, napszálltára voksolj hát.”
Napszállta, a nap alászáll.
Elszállnak a napok.
A Nap forró, vagy...
Most nekiállsz csetelni?
A Nap keleten kél, és nyugaton nyugszik.
„Napszálltára”, a nyugati ládára!
- Arra! - Helyes.
Nyisd fel a ládát, vedd el a jutalmad, és fáradj át a következő szobába.
Igazán bízhatnátok bennem.
És ha Devi azt választotta volna?
Ez igazi kígyó volt!
Majdnem odaveszett a barátnőm.
Ennek a játéknak fele se tréfa.
Törjük meg az átkot, mielőtt valakinek baja esik.
Alex!
Már mindenütt kerestelek.
Én...
Már megint elvesztetted az eszméleted?
- Gyerünk. Menjünk haza. - Micsoda?
Nem! Ma van a nagy napod! Üdvözöljük a londoni kurátorokat...
Egy órája vagy itt.
Vége a találkozónak.
Már elmentek.
Sky, annyira sajnálom.
Rá se ránts!
BABILON ELVESZETT BIRODALMA
Pandora!
Felhoztatok egy elátkozott műtárgyat a játékpartihoz?
Nem, már itt volt fönt.
De ha nem ti voltatok, akkor ki?
Gyorsan, ne mozdulj!
De rémisztő!
Őt még sose vettem észre.
Menők a fonatai.
Ebből nem sülhet ki jó.
Kidobtad a mantikór jelét.
Ha megfelelsz ennek a kihívásnak,
öt zsák gabona üti a markod.
Ám ha elbuksz,
akkor a sorsod forog kockán.
Még éhínség idején is a király ehet elsőként.
Az ág mögött állva dobj egy fügét a szájába!
Egy dobásod van.
Akárcsak egy vásári céllövölde, sima elemi fizika az egész.
Elbuktál!
Most várj, míg betelik a sorsod!
Russ!
Ki volt ez?
Mégsem mentek el a szüleitek? Ilyet még Russ sem tud.
Mi folyik itt? Mondd el az igazat!
Az ő sorsát a győztes dönti el.
Csak két játékos maradt.
A győztes kiválasztásáig nem érhet véget a játék.
Ez a szabály, márpedig a szabály megmásíthatatlan.
Pandora, én ezt nem akarom folytatni.
Hagyjuk abba, jó?
A játék nem folytatódhat, míg a kihívásomnak meg nem felelnek.
Nem tudom, menni fog-e.
Megkezdett játékból nem lehet kiszállni!
Alighanem jobb lesz, ha a hangos, mérges égi hangra hallgatunk.
Oké, ha te mondod.
Akkor megoldom a fügés feladványt.
Egy pillanat.
Ki kell mennem a női mosdóba.
Mi történt Russ-szal?
Nem tudom! Valami elragadta!
Mivel épp egy ókori Perzsiából való, elátkozott játékot játszotok.
Sok minden forog kockán.
De Russ jól van? Meg tudom menteni?
Úgy tűnik, dönthetsz a sorsa felől, de csak ha megnyered a mantikór játékát.
De semmi feszkó.
„A dobókocka egy perzsa faluban készült Krisztus előtt 500 körül.
A legendák szerint
a falut évek hosszú során át bőséges aratás áldása kísérte.
Ám ahogy nőtt a falu népessége, már nem volt elég az étel.
Az ínség viszályt szült a falubéliek között.
A mantikórhoz fordultak tanácsért.
Rejtvényei állítólag varázsütésre megoldották a gondokat,
aprókat és nagyokat is.
A mantikór 12 oldalú dobókockát kovácsolt
egy játékhoz, amely kordában tartotta a falu népességét.
A vesztesek sorsát a győztes döntötte el.
Ahányukat kiválasztották, annyival kevesebb szájat kellett etetni.”
Szó szerint eltűnt a szájuk?
Nem elég megnyerni a játékot, egyikünk úgy száj nélkül marad.
Muszáj megtörnünk ezt az átkot!
Megvan!
Azt mondta, az ág mögött álljunk. Azt nem mondta, hogy ne mozdítsuk el.
- Öt zsák gabona a jussod. - Bezsákoltam.
Most pedig áruld el, mi folyik itt.
Devi, mindent el szeretnék mondani, de előbb be kell fejeznünk a játékot.
Lécci, segíts ebben.
Tőlem. Játszani akarsz? Hát játsszunk.
Meg is nyerem, jobb vagyok nálad, legalábbis a barátságban.
Mitévő legyek?
A cimborád egyelőre úgy lesz biztonságban, ha tovább játszol.
Nem tágítok, hátha segíthetek.
Én pedig utánajárok, hogy tudható-e még bármi
az átok megtöréséről.
Megkezdett játékba nem lehet beszállni.
Alex!
Megkezdett játékba nem lehet beszállni!
Ez a szabály,
és az megmásíthatatlan.
Jaj, ne. A gyerekek!
Mindketten tíz zsák gabonát gyűjtöttetek.
Készüljetek fel a végső próbatételre.
Úgy hangzik, mintha az ajtó mögül szólna a hangja.
Mi az? Mit láttál?
Oké, elő a farbával.
Ez nem a mi játékunk.
Átok ül a családomon.
Eddig miért nem mondtad el?
Mert igyekeztem a családom eszelős átkát
minden mástól távol tartani.
De az átkok megtörése fontos része az életemnek, akárcsak te.
És hát őszintén szólva,
nem is tudtam, hinnél-e nekem.
Én sem tudom, hogy higgyek-e neked.
Azt sem tudom, mit higgyek.
Befelé, íme a sorsotok!
Innen már nincs visszaút.
A végső próbatételetek igen egyszerű.
Aki elsőnek ér el a labirintus közepére,
az lesz a győztes, ő dönthet majd a többiek sorsa felől.
Azt már nem! Nem akarjuk a hülye játékodat!
Nem ám! A barátnőknek nem a győzelem számít.
Hékás! Eltűnik a padló!
Kényszerít, hogy játsszunk!
Tarts ki, Devi! Jövök már!
Devi? Devi, merre vagy?
Russ!
Foglak!
Devi! Te vagy az én hősöm!
Ne!
Elbuktál!
Te vagy a győztes.
Ki kell választanod, melyikük legyen, akivel kevesebb szájat kell etetni.
Nem választok!
Se a bátyám, se a barátnőm száját nem veszem el!
Ez a szabály, márpedig a szabály megmásíthatatlan.
Eltörléssel nem oldasz meg semmit.
Át kell rágni magunkat a gondokon.
Devivel is így szoktuk.
Muszáj választanod!
Akkor téged választalak!
A te száddal kelljen kevesebbet etetni!
Engem?
Engem nem választhatsz.
Te mondtad, hogy muszáj választanom.
Azt nem mondtad, hogy téged nem lehet.
A szabály szerint én döntök, márpedig a szabály megmásíthatatlan.
- Srácok! - Jól vagytok?
Sziasztok! Kutya bajunk.
Semmi gond, Mr. és Mrs. V. Tudok a családi átokról.
De ne féljenek, lakat lesz a számon.
Túl korai, Devi. Ezzel még ne viccelj.
Jövő hétvégén ugyanezt?
Jó, de legyünk inkább nálunk.
Nagyon fincsi lett, apa, komolyan.
Örülök, hogy ízlik. Sütőtökös-rombuszhalas omlett.
Jó, hogy végül minden jóra fordult,
de tudni akarom, hogy került ide fel az a dobókocka.
Nem olyan nyugis este lett, ahogy vártam.
Jobb, ha hozzászoksz, tesó.
Úgy tűnik, Vanderhouvenéknél esély sincs nyugisan bekuckózni.
A feliratot fordította: Speier Dávid